Min datter og jeg boede i Alexanders lejlighed i 4 dage, og har været ovenud tilfredse. Alexander har været en meget kommunikerende, fleksibel og hjælpsom vært, der endda hentede os i lufthavnen og kørte os til lejligheden.
Vi følte os straks godt tilpas og nød den rolige beliggenhed, som lever helt op til beskrivelsen. Ønsker man fred og ro og kun en kort gåtur til strand og by, er Alexanders bolig det perfekte valg. Vi kan kun anbefale andre at bo hos Alexander, og vi vender helt sikkert selv tilbage.